**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

 **Ρέθυμνο, 23/04/2020**

**Διεύθυνση :Οικονομικής Διαχείρισης Αριθ. πρωτ.: 4043**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :28310 77940**

**Fax :2831077960**

**Ταχ. Κώδικας :74100 Ρέθυμνο**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Απόφαση Πρύτανη 2010/21-02-2020, ΑΔΑ: 67ΗΡ469Β7Γ-5Θ3 &**

**Εγκρινόμενο** (ΑΔΑΜ: 20REQ006332469/24-02-2020)

**CPVS**: 90522400-6 καθαρισμός & επεξεργασία εδάφους

Παρακαλούμε, εφόσον ενδιαφέρεστε, να καταθέσετε προσφορά μέχρι και την **Τρίτη 05 Μαΐου 2020 και ώρα 11:00 π.μ**.για την **ανάθεση των εργασιών αποψίλωσης του περιβάλλοντος χώρου (περίπου 60 στρέμματα), καθώς και του καθαρισμού του δασικού οδικού δικτύου (μήκους 3,5 χιλιομέτρων με μηχανικά μέσα) στην Πανεπιστημιούπολη Ρεθύμνου κατά το έτος 2020.**

Η εγκρινόμενη προϋπολογιζόμενη δαπάνη ανέρχεται μέχρι και του ύψους των **12.000,00 €,** συμπεριλαμβανομένου Φ.Π.Α. 24%, και βαρύνει τον προϋπολογισμό και τις πιστώσεις του εθνικού σκέλους του Προγράμματος Δημοσίων Επενδύσεων και συγκεκριμένα του έργου της **ΣΑ Ε546** με κωδικό **2020ΣΕ54600045** και τίτλο ***«Συντηρήσεις Υποδομών, Εγκαταστάσεων και Επιστημονικού Εξοπλισμού καθώς και Παρεμβάσεις Μικρής Κλίμακας του Πανεπιστημίου Κρήτης σε Ρέθυμνο και Ηράκλειο (π.κ. 2014ΣΕ54600012, 2014ΣΕ54600068)»***, με φορέα χρηματοδότησης το Υπουργείο Παιδείας και Θρησκευμάτων. (**Υποέργο 2 - Υπηρεσίες συντήρησης του περιβάλλοντος χώρου των κτιρίων στο Ρέθυμνο** *"*).

Στην τιμή συμπεριλαμβάνονται όλες οι εργασίες, η μεταφορά των προϊόντων αποψίλωσης και καθαρισμού σε εγκεκριμένο χώρο, εκτός της Πανεπιστημιούπολης, ο οποίος θα υποδειχθεί από την Υπηρεσία.

Η ανάθεση των εργασιών πραγματοποιείται με τη διαδικασία της **απευθείας ανάθεσης,** κατόπιν δημοσίευσης της παρούσης, σύμφωνα με τα οριζόμενα στην 738η/Οικον.31/06-12-2011 συνεδρία του Πρυτανικού Συμβουλίου και τις διατάξεις του **άρθρου** **2 §31** και του **άρθρου** **118 §1 έως 4** του **Ν. 4412/2016** (ΦΕΚ 147/Α/08-08-2016), *«Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» όπως ισχύει σήμερα*. Κριτήριο **ανάθεσης** για το σύνολο των εργασιών θα είναι η πλέον συμφέρουσα από οικονομική άποψη προσφορά, μόνο βάσει τιμής.

Την πρόσκληση συνοδεύουν Τεχνικές Προδιαγραφές, Ειδικοί Όροι συμμετοχής, καθώς και σχεδιαγράμματα.

Η παρούσα πρόσκληση να αναρτηθεί στο ΚΗΜΔΗΣ και στην Ιστοσελίδα του Πανεπιστημίου Κρήτης ([www.uoc.gr](http://www.uoc.gr)).

**Ο Πρύτανης**

**του Πανεπιστημίου Κρήτης**

**ΠΑΝΑΓΙΩΤΗΣ ΤΣΑΚΑΛΙΔΗΣ**

**Τεχνικές προδιαγραφές**

**Εργασιών αποψίλωσης του περιβάλλοντος χώρου****(περίπου 65 στρέμματα)**

**και τον καθαρισμό του δασικού οδικού δικτύου (μήκους 3,5 χιλιομέτρων με μηχανικά μέσα) της Πανεπιστημιόπολης Ρεθύμνου, για το έτος 2020.**

Οι χώροι που θα γίνουν οι εργασίες αποψίλωσης και καθαρισμών **(CPV 90522400-6),** φαίνονται στα συνημμένα σχέδια και είναι οι εξής:

Περιβάλλον χώρος των κτιρίων της Φιλοσοφικής (5,5 στρέμματα περίπου) που αποτελείται από τους χώρους Φ1.1 έως και Φ1.11.

Περιβάλλον χώρος των κτιρίων ΑΒΓΔ και Εμπορικού Κέντρου (6,0 στρέμματα περίπου) που αποτελείται από τους χώρους Α1.1, Α1.2, Α2.1, Α3.1, Α5.1, Α5.2, Β1.1, Β1.2, Β1.3, Β2.1, Γ1.1, Γ1.2, Γ1.3, Γ1.4, Δ1.1, Δ5.1, Δ5.2.

Περιβάλλον χώρος του κτιρίου της Βιβλιοθήκης (3,5 στρέμματα περίπου) που αποτελείται από τους χώρους ΒΘ1.1, ΒΘ1.2 και ΒΘ1.3.

Περιβάλλον χώρος του Μεγάλου Αμφιθεάτρου (2,0 στρέμματα περίπου) που αποτελείται από τους χώρους ΑΜ1.1 και ΑΜ1.2.

Περιβάλλον χώρος του Πανεπιστημιακού Γυμναστηρίου και του Κλειστού Σταθμού Αυτοκινήτων (1,5 στρέμματα περίπου και αποτελείται από τους χώρους K1.1 έως και K1.4.

Περιβάλλον χώρος των κτιρίων της Φοιτητικής Κατοικίας (6,5 στρέμματα περίπου) που αποτελείται από τους χώρους ΦΚ1.1, ΦΚ1.2, ΦΚ1.3 και ΦΚ1.4.

Περιβάλλον χώρος του κτιρίου του Εστιατορίου (2,0 στρέμματα περίπου) που αποτελείται από τους χώρους Ε1.1, Ε1.2, Ε1.3, Ε1.4, Ε1.5 και Ε1.6.

Περιβάλλον χώρος του κτιρίου ΚΕΜΕ (1,4 στρέμματα περίπου) που αποτελείται από τον χώρο ΚΜ1.

Περιβάλλον χώρος του κτιρίου ΚΕΜΕ (1,4 στρέμματα περίπου) που αποτελείται από τον χώρο ΚΜ1.

Περιβάλλον χώρος των διαφόρων πάρκινγκ του χώρου του Π.Κ. που αποτελείται από τους χώρους Π1.1, έως και Π1.10 (αποψίλωση περιμετρικά σε απόσταση 1,5 μέτρου τουλάχιστον από την άσφαλτο όπου είναι δυνατό). Επίσης θα καθαριστούν περιμετρικά σε απόσταση 1,5 μέτρου τουλάχιστον και όλες οι οδοί πρόσβασης, τα πεζοδρόμια, κ.λ.π. εντός του περιμετρικού οδικού δακτυλίου που περικλείει τις κτηριακές εγκαταστάσεις.

Περιμετρικός οδικός δακτύλιος (αποψίλωση περιμετρικά σε απόσταση 1,5 μέτρου τουλάχιστον από την άσφαλτο όπου είναι δυνατό) και καθαρισμός του χωματόδρομου (ώστε να είναι προσβάσιμος σε όχημα) που ενώνει τη Βιβλιοθήκη με τη Φιλοσοφική Σχολή (Κτήριο 1).

Οι χώροι Χ1.1 (3,0 στρέμματα περίπου), Χ1.2 (5,0 στρέμματα περίπου), Χ1.3 (0,8 στρέμματα περίπου), Χ1.4 (0,7 στρέμματα περίπου), Χ1.5 (1 στρέμμα περίπου), Χ1.6 (11 στρέμματα περίπου), Χ1.7 (5,3 στρέμματα περίπου), Χ1.8 (3,0 στρέμματα περίπου), θα αποψιλωθούν (καθαρισμός και μεταφορά προϊόντων αποψίλωσης).

Νέος χώρος ανάμεσα στο κτήριο της Βιβλιοθήκης, το κτήριο του Εστιατορίου και του κεντρικού πεζόδρομου με ονομασία ΝΧ1.1 συνολικής έκτασης 5,0 στρεμμάτων.

Επίσης θα αποψιλωθούν και καθαριστούν περιμετρικά οι 26 Π.Φ. του Δασικού Δικτύου Πυρόσβεσης και η Δεξαμενή Πυρόσβεσης.

Ειδικότερα οι εργασίες που θα γίνουν κάτω από τις εντολές και υποδείξεις της Υπηρεσίας είναι οι παρακάτω :

|  |
| --- |
| 1. Αποψίλωση και μεταφορά χόρτων από τους χώρους του Π.Κ. σε σημείο που θα υποδειχθεί από την Υπηρεσία (εντός χώρου Π.Κ.) |
| 2. Μάζεμα μεγάλων πετρών και άλλων άχρηστων αντικειμένων και απομάκρυνση τους από όλους τους χώρους που έχουν αναφερθεί παραπάνω. |
| 3. Κλάδεμα δένδρων με υπόδειξη της υπηρεσίας  |
| 4. Καθαρισμός περιμετρικά πεζοδρομίων, οδών πρόσβασης εντός των κτηριακών εγκαταστάσεων και πάρκινγκ από βάτους, καθώς και καθαρισμός του περιμετρικού δακτυλίου της Πανεπιστημιόπολης κατά 1,5 μέτρο τουλάχιστον από την άσφαλτο όπου είναι δυνατό. Επίσης καθαρισμός του χωματόδρομου (ώστε να είναι προσβάσιμος) που ενώνει τη Βιβλιοθήκη με τη Φιλοσοφική Σχολή (Κτήριο 1). |
| 5. Αποψίλωση των χώρων Χ1.1, Χ1.2, Χ1.3, Χ1.4 Χ1.5, Χ1.6, Χ1.7, Χ1.8 (καθαρισμός, και μεταφορά προϊόντων αποψίλωσης) |
| 6. Αποψίλωση και καθαρισμός περιμετρικά των 26 Π.Φ. του Δασικού Δικτύου Πυρόσβεσης (αποψίλωση περιμετρικά σε απόσταση 2,00 μέτρων τουλάχιστον όπου είναι δυνατό) και της Δεξαμενή Πυρόσβεσης (αποψίλωση περιμετρικά σε απόσταση 10,00 μέτρων τουλάχιστον). |
| 7. Θα αποψιλωθούν, καθαριστούν, όπου απαιτηθεί- προσεκτικά - από χόρτα κλαδιά κ.λ.π. όλοι οι χώροι Η/Μ εγκαταστάσεων όπως πίνακες εξωτερικού φωτισμού, εξωτερικές μονάδες κλιματισμού, δεξαμενές νερού, οικίσκοι Η/Μ εγκαταστάσεων κ.λ.π.. |
| 8. Αποψίλωση και καθαρισμός του χώρου ΝΧ1.1 για πρώτη φορά με σκοπό την ανάδειξη του (αποψίλωση, καθαρισμός και μεταφορά προϊόντων αποψίλωσης) |

Όλοι οι χώροι που θα αποψιλωθούν φαίνονται στα συνημμένα σχέδια δηλαδή χώροι προς αποψίλωση και καθαρισμό, το δασικό οδικό δίκτυο που θα καθαριστεί με μηχανικά μέσα (π.χ. grader), η θέση της δεξαμενής νερού δασικού δικτύου και η θέση των 26 Π.Φ.

**ΌΡΟΙ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ**

1. Δικαίωμα συμμετοχής **επί ποινή αποκλεισμού** θα έχουν Γεωπόνοι, Ε.Δ.Ε., άτομα που ασχολούνται με χωματουργικές εργασίες και εκδίδουν τιμολόγιο (έναρξη εργασιών 6 μήνες πριν την ημερομηνία του διαγωνισμού τουλάχιστον) που θα αποδεικνύεται με την προσκόμιση βεβαίωσης εγγραφής στο μητρώο οικείου επιμελητηρίου (εμπορικό ή τεχνικό ή νομαρχιακό).
2. Υπεύθυνη δήλωση του Ν.1599/1986 του υποψήφιου Αναδόχου **επί ποινή αποκλεισμού** με την οποία :
	* θα αποδέχεται πλήρως όλους τους όρους της διακήρυξης και των παραρτημάτων της
	* θα βεβαιώνει ότι διαθέτει ή μπορεί να διαθέσει τον απαραίτητο μηχανικό εξοπλισμό (π.χ GRADER, φορτωτής, φορτηγά κ.λ.π.) και θα τον αναγράφει.
	* θα βεβαιώνει τη νομιμότητα και την καταλληλόλητα του προσωπικού που απασχολεί για την εκτέλεση των εργασιών και ότι θα έχει την αποκλειστική ευθύνη για την τήρηση των απαιτούμενων μέτρων για την ασφάλεια του προσωπικού του και την ύπαρξη καταλλήλων Μέσων Ατομικής Προστασίας και εργαλείων και φέρει ακέραια την ευθύνη για τυχόν ατύχημα του προσωπικού του και οποιουδήποτε άλλου που ευρίσκεται στο χώρο εργασιών του (Καθηγητές, Φοιτητές, εργαζόμενοι του Π.Κ. κ.α.). Τυχόν εργαλεία, όργανα και εν γένει μέσα, τα οποία θα απαιτηθούν θα προσκομίσει και διαθέσει με δική του δαπάνη. Επίσης θα φέρει ακέραια την ευθύνη πρόκλησης ζημιάς στις εγκαταστάσεις του Π.Κ. όπως καταστροφή τμημάτων του αρδευτικού δικτύου, σπάσιμο φρεατίων κ.λπ. και θα προβαίνει άμεσα στην αποκατάσταση τους.
	* Θα δηλώνεται ότι μέχρι και την ημέρα υποβολής της προσφοράς, δεν βρίσκεται σε μία από τις καταστάσεις των άρθρων 73 και 74 του Ν. 4412/2016 για τις οποίες αποκλείεται ή μπορεί να αποκλεισθεί
3. Οι υποψήφιοι θα πρέπει, **επί ποινή αποκλεισμού**, να προσκομίσουν αποδεικτικό φορολογικής, ασφαλιστικής ενημερότητας η ισχύς των οποίων πρέπει να καλύπτει την ημερομηνία διενέργειας του διαγωνισμού και ποινικό μητρώο των κατά το νόμο υπόχρεων τελευταίου τριμήνου.
4. Οι υποψήφιοι ανάδοχοι θα πρέπει **επί ποινή αποκλεισμού** να προσκομίσουν βεβαίωση της Τεχνικής Υπηρεσίας του Ιδρύματος, στην οποία θα αναγράφεται ότι ο υποψήφιος ανάδοχος ή εξουσιοδοτηθείς εκπρόσωπός με θεωρημένο το γνήσιο της υπογραφής του και επαγγελματική συνάφεια με το αντικείμενο του διαγωνισμού, έχει λάβει γνώση των τοπικών συνθηκών της προμήθειας υπηρεσιών. Οι υποψήφιοι ανάδοχοι ή οι εξουσιοδοτηθέντες εκπρόσωποί τους, θα μπορούν να λάβουν γνώση των συνθηκών, κατόπιν συνεννόησης με τον αρμόδιο υπάλληλο της Τεχνικής Υπηρεσίας κατά τις εργάσιμες ημέρες και ώρες, δύο (2) ημέρες τουλάχιστον, πριν από την ημέρα κατάθεσης της προσφοράς (τηλ. Επικοινωνίας 2831077954, 2831077747).
5. Κλειστός φάκελος με την ένδειξη «ΟΙΚΟΝΟΜΙΚΗ ΠΡΟΣΦΟΡΑ» ο οποίος περιλαμβάνει απαραίτητα και **επί ποινή αποκλεισμού** συμπληρωμένο το ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ όπως δίνεται παρακάτω:

|  |
| --- |
| **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** |
| **Α/Α** | **Τύπος** | **Μον. Μέτρ.** | **Ποσότ.** | **Τιμή Μον. €** | **Κόστος****€** |
| 1 | **Εργασίες αποψίλωσης του περιβάλλοντος χώρου (περίπου 65 στρέμματα) και καθαρισμός του δασικού οδικού δικτύου (μήκους 3,5 χιλιομέτρων με μηχανικά μέσα) της Πανεπιστημιόπολης Ρεθύμνου, για το έτος 2020** | τμχ | 1 |  |  |
| **ΑΘΡΟΙΣΜΑ** |  |  |
| **ΦΠΑ** | 24,00% |  |
| **ΤΕΛΙΚΟ ΣΥΝΟΛΟ** |  |  |

1. Χρόνος ισχύος προσφοράς: Οι προσφορές ισχύουν για 120 ημέρες από την επομένη της καταληκτικής ημερομηνίας κατάθεσης προσφοράς δηλαδή 120 ημέρες από την Τετάρτη 6 Μαίου 2020
2. Εγγυήσεις

Α. Απαιτείται εγγυητική επιστολή συμμετοχής. Οι υποψήφιοι ανάδοχοι θα πρέπει **επί ποινή αποκλεισμού** να προσκομίσουν Εγγυητική επιστολή συμμετοχής: Η εγγύηση αυτή εκδίδεται υπέρ του συμμετέχοντος για ποσό που αντιστοιχεί σε ποσοστό 2% της προεκτιμώμενης αξίας της σύμβασης εκτός ΦΠΑ.

Η εγγύηση πρέπει να ισχύει τουλάχιστον επί ένα μήνα μετά τη λήξη του χρόνου ισχύος της προσφοράς που ζητά η διακήρυξη.

Β) Απαιτείται εγγυητική επιστολή καλής εκτέλεσης. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης θα έχει διάρκεια εβδομήντα πέντε (75) ημερών από την υπογραφή της σύμβασης (Ν. 4412/2016 άρθρο 72).

1. Στην τιμή θα συμπεριλαμβάνονται όλες οι εργασίες, η μεταφορά των προϊόντων αποψίλωσης και καθαρισμού σε εγκεκριμένο χώρο εκτός της Πανεπιστημιόπολης.
2. Ο χρόνος παράδοσης των εργασιών ορίζεται σε σαράντα πέντε (45) ημερολογιακές ημέρες από την υπογραφή της Σύμβασης. Η υπογραφή της σύμβασης θα γίνει το αργότερο το μήνα Μάιο του 2020, ώστε να επιτευχθεί η αποψίλωση και ο καθαρισμός το κατάλληλο χρονικό διάστημα.
3. Κατά την υπογραφή της σύμβασης τα δικαιολογητικά των άρθρων 73 & 80 του Ν. 4412/2016 (ποινικό μητρώο-τελευταίου 3μήνου-, ασφαλιστική και φορολογική ενημερότητα), τα οποία είχε καταθέσει ο ανάδοχος για τη συμμετοχή του στη διαδικασία, πρέπει να ευρίσκονται σε ισχύ. Ως εκ τούτου εφόσον αυτά έχουν λήξει υποχρεούται να τα προσκομίσει εκ νέου.
4. Το Οικονομικό Αντάλλαγμα καταβάλλεται για το σύνολο των υποχρεώσεων του Αναδόχου όπως αυτές απορρέουν από την παρούσα Πρόσκληση.
5. Η πληρωμή του Αναδόχου θα γίνει μετά την οριστική παραλαβή από την αρμόδια επιτροπή του συνόλου των εργασιών και απαιτείται η προσκόμιση των κάτωθι δικαιολογητικών:

α) τιμολόγιο,

β) πρωτόκολλο οριστικής ποσοτικής και ποιοτικής παραλαβής, που συντάσσεται από την Επιτροπή Παραλαβής με βάση το τιμολόγιο,

γ) Φορολογική και ασφαλιστική ενημερότητα σε ισχύ κατά την ημέρα πληρωμής

1. Τον Ανάδοχο βαρύνει παρακράτηση φόρου 4% για την οποία χορηγείται σχετική βεβαίωση, κράτηση 0,07% υπέρ της Ενιαίας Ανεξάρτητης Αρχής Δημοσίων Συμβάσεων καθώς και με κάθε άλλη νόμιμη επιβάρυνση. Το Πανεπιστήμιο Κρήτης βαρύνει ο ΦΠΑ.
2. Ο Ανάδοχος οφείλει να συνεργάζεται και να συμμορφώνεται στις εντολές και υποδείξεις της Αναθέτουσας Αρχής, καθώς και των επιβλεπόντων την παραλαβή εργασιών.
3. Ουδείς μπορεί να υποκαταστήσει τον Ανάδοχο χωρίς την γραπτή έγκριση της Αναθέτουσας Αρχής.
4. Η Υπηρεσία έχει το δικαίωμα να διακόψει τις εργασίες για όσο χρονικό διάστημα κρίνει απαραίτητο λόγω απρόβλεπτων συνθηκών (καιρικές συνθήκες, κ.α.) που θα δημιουργούν πρόβλημα στην εκτέλεση τους. Ο χρόνος αυτός δεν προσμετράτε στο συμβατικό χρόνο παράδοσης.
5. Ο συμβατικός χρόνος παράδοσης μπορεί να μετατίθεται με απόφαση της Αναθέτουσας Αρχής. Μετάθεση επιτρέπεται μόνο όταν συντρέχουν λόγοι ανωτέρας βίας ή άλλοι ιδιαιτέρως σοβαροί λόγοι που καθιστούν αντικειμενικώς αδύνατη την εμπρόθεσμη παράδοση. Στις περιπτώσεις μετάθεσης του συμβατικού χρόνου παράδοσης δεν επιβάλλονται κυρώσεις.
6. Ο συμβατικός χρόνος μπορεί με απόφαση της Αναθέτουσας Αρχής να παρατείνεται μέχρι το ¼ αυτού, ύστερα από επαρκώς αιτιολογημένο σχετικό αίτημα του Αναδόχου που υποβάλλεται υποχρεωτικά πριν από τη λήξη του συμβατικού χρόνου. Μετά τη λήξη του συμβατικού χρόνου παράδοσης, τα αγαθά δεν παραλαμβάνονται από την Επιτροπή του άρθρου 8 παρ. 1 της παρούσας, μέχρι την έκδοση της απόφασης της Αναθέτουσας Αρχής σχετικά με την αιτηθείσα παράταση.
7. Ο Ανάδοχος κηρύσσεται έκπτωτος σε περίπτωση που λήξει ο συμβατικός χρόνος παράδοσης και δεν υποβλήθηκε έγκαιρα αίτημα παράτασής του ή έληξε ο παραταθείς κατά τα ανωτέρω χρόνος, χωρίς να παραδώσει τα αγαθά.
8. Σε περίπτωση εκπρόθεσμης παράδοσης εφαρμόζονται οι κυρώσεις που προβλέπονται στον Ν. 4412/2016.
9. Σε περίπτωση λύσης της Σύμβασης για οποιοδήποτε λόγο, πριν τη κάλυψη του συνολικού προϋπολογισμού της προμήθειας (ή του έργου), ο ανάδοχος παραιτείται ρητώς με την παρούσα, κάθε αξίωσής του και κάθε δικαιώματός του, για την είσπραξη του οφειλόμενου κατά τη λύση της σύμβασης υπολοίπου ποσού.
10. Σε περίπτωση κατά την οποία ο συνολικός προϋπολογισμός της προμήθειας (ή του έργου) εξαντληθεί πριν τη λήξη της σύμβασης, η σύμβαση λύεται αυτοδίκαια και αζημίως για την Αναθέτουσα Αρχή, ο δε ανάδοχος παραιτείται ρητώς με την παρούσα από οποιαδήποτε αξίωση ή δικαίωμά του, από την πρόωρη λύση της σύμβασης.
11. Η Αναθέτουσα Αρχή δύναται ανά πάσα στιγμή να διακόψει την εκτέλεση της Σύμβασης εφόσον το κρίνει σκόπιμο, με αιτιολογημένη απόφασή της.